Document ID: 31993L0051

Reference:
EUR-Lex - 31993L0051 - HU
Fontos jogi nyilatkozat
|
31993L0051
Hivatalos Lap L 205 , 17/08/1993 o. 0024 - 0025 finn különkiadás fejezet 3 kötet 51 o. 0186  svéd különkiadás fejezet 3 kötet 51 o. 0186
A Bizottság 93/51/EGK irányelve(1993. június 24.)egyes növényeknek, növényi termékeknek, illetve egyéb áruknak valamely védett övezeten keresztül történő szállítására, valamint az ilyen védett övezetből származó növényeknek, növényi termékeknek, illetve egyéb áruknak az ilyen védett övezeten belül történő mozgatására vonatkozó szabályok megállapításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó Szerződésre,tekintettel az utoljára a 93/19/EGK irányelv [1] által módosított, a növényeket vagy növényi termékeket károsító szervezetek Közösségbe történő bevitele elleni és a Közösségen belüli elterjedése elleni védőintézkedésekről szóló [2], 1976. december 21-i 77/93/EGK tanácsi irányelvre és különösen annak 6. cikke (7) bekezdésének első és második francia bekezdésére,mivel a Közösség növény-egészségügyi rendszerének a Közösségre mint belső határok nélküli területre történő alkalmazása magában foglalja egyes növények, növényi termékek vagy egyéb tárgyak számára egy vagy több károsító szervezet vonatkozásában létrehozott "védett övezetek" elismerését;mivel a 77/93/EGK irányelvben foglalt rendelkezéseknek megfelelően, 1993. június 1-jei hatállyal, az V. melléklet A. részének II. szakaszában felsorolt növények, növényi termékek vagy egyéb tárgyak csak akkor vihetők be valamely meghatározott védett övezetbe és azon belül akkor szállíthatók, ha az adott övezetben érvényes és a hivatkozott irányelv 10. cikkének (1) bekezdésében foglalt rendelkezéseknek megfelelően hivatalosan kiállított növény-egészségügyi bizonyítványt csatoltak hozzájuk, vagy csomagolásukhoz, vagy az azokat szállító járművekhez; mivel ezeket a rendelkezéseket nem kell alkalmazni abban az esetben, ha teljesülnek bizonyos garanciák a növényeknek, növényi termékeknek vagy egyéb tárgyaknak a számukra egy vagy több károsító szervezet vonatkozásában létrehozott védett övezeten történő átszállítása tekintetében; és mivel az e rendelkezésekben foglaltak a hivatkozott irányelv 6. cikkének (4) bekezdésében meghatározottnál kevésbé szigorú feltételek mellett is teljesülhetnek az ilyen védett övezetből származó és azon belül szállításra kerülő ilyen növények, növényi termékek vagy egyéb tárgyak vonatkozásában;mivel ha nincsenek általánosan elfogadott garanciák, akkor ilyen garanciákat kell meghatározni, figyelembe véve azokat a jellemző feltételeket, amelyek mellett az említett szállításokra sor kerül, és gondoskodva a megfelelő növény-egészségügyi biztonságról;mivel az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,ELFOGADTA EZT AZ IRÁNYELVET:1. cikk(1) A tagállamok biztosítják, hogy akkor, amikor a 77/93/EGK irányelv V. melléklete A. részének II. szakaszában felsorolt olyan növényeket, növényi termékeket vagy egyéb tárgyakat, amelyek a hivatkozott növények, növényi termékek vagy egyéb tárgyak számára a 77/93/EGK irányelv 2. cikke (1) bekezdésének h) pontja alapján egy vagy több károsító szervezet vonatkozásában létrehozott védett övezeten kívülről származnak, az ilyen övezeten keresztül szállítanak az övezetben érvényes növény-egészségügyi bizonyítvány nélkül az övezeten kívül eső végső rendeltetési helyre, teljesüljenek a (2) bekezdésben meghatározott feltételek.(2) A teljesítendő feltételek a következők:a) az alkalmazott csomagolás, illetve szükség szerint az (1) bekezdésben említett növényeket, növényi termékeket vagy egyéb tárgyakat szállító járművek legyenek tiszták és az (1) bekezdésben említett szervezetektől mentesek, valamint olyanok, hogy a károsító szervezetek terjedésének veszélye ne álljon fenn;b) közvetlenül a becsomagolás után a csomagolást, illetve szükség szerint a hivatkozott növényeket, növényi termékeket vagy egyéb tárgyakat szállító járműveket a szigorú növény-egészségügyi szabványoknak megfelelően le kell zárni annak biztosítása céljából, hogy az adott védett övezeten belül a károsító szervezetek terjedésének veszélye ne álljon fenn, valamint hogy a szállítmány azonossága változatlan és a 77/93/EGK irányelvben említett felelős hivatalos szervek számára megfelelő maradjon, továbbá az adott védett övezeten történő átszállítás során lezárva kell tartani;c) az (1) bekezdésben említett növényeket, növényi termékeket vagy egyéb tárgyakat kereskedelmi célra általában használatos okmánnyal kell ellátni, amelyen fel kell tüntetni, hogy a hivatkozott termékek az adott védett övezeten kívülről származnak és a rendeltetési helyük az adott védett övezeten kívül található.(3) Ha az adott övezeten belül található helyen a 77/93/EGK irányelv 11. cikkének (7) bekezdése alapján végzett hivatalos ellenőrzés során megállapítást nyer, hogy az 1. cikk (2) bekezdésében megszabott követelmények nem teljesülnek, szükség szerint a következő hivatalos intézkedéseket kell haladéktalanul megtenni, nem sértve azokat az intézkedéseket, amelyeket akkor kell megtenni, ha a növények, növényi termékek vagy egyéb tárgyak nem felelnek meg a 77/93/EGK irányelvben megszabott feltételeknek:- a csomagolás leplombálása,- a növényeknek, növényi termékeknek vagy egyéb tárgyaknak az adott védett övezeten kívül eső rendeltetési helyre történő szállítása hivatalos felügyelet mellett.2. cikk(1) A tagállamok leszögezik, hogy kevésbé szigorú feltételeket kell alkalmazni a 77/93/EGK irányelv V. mellékletének A. része II. szakaszában felsorolt olyan növényekre, növényi termékekre vagy egyéb tárgyakra, amelyek a hivatkozott növények, növényi termékek vagy egyéb tárgyak számára egy vagy több károsító szervezet vonatkozásában létrehozott védett övezetből származnak és azon belül kerülnek szállításra.(2) Az (1) bekezdés értelmében a következő kevésbé szigorú feltétel alkalmazható:a hivatkozott irányelv 6. cikkének (4) bekezdésében említett hivatalos vizsgálatok azon feltételek mellett is teljesíthetők, amelyeket a Bizottság 1992. július 30-i 92/70/EGK irányelvében [3] a Közösségen belüli védett övezetek elismerése céljából végzendő vizsgálatokra vonatkozó részletes szabályokban határoztak meg.3. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a Tanács 91/683/EGK irányelve [4] 3. cikkének (1) bekezdésében említett időpontig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos közzétételük alkalmával ilyen hivatkozást kell csatolni. A hivatkozás módját a tagállamok fogadják el.(2) A tagállamok azonnal közlik a Bizottsággal hazai joguknak mindazon rendelkezéseit, amelyeket az irányelv által szabályozott területen fogadtak el. A Bizottság tájékoztatja erről a többi tagállamot.4. cikkEnnek az irányelvnek a tagállamok a címzettjei.Kelt Brüsszelben, 1993. június 24-én.a Bizottság részérőlRené Steichena Bizottság tagja[1] HL L 96., 1993.4.22., 33. o.[2] HL L 26., 1977.1.31., 20. o.[3] HL L 250., 1992.8.29., 37. o.[4] HL L 376., 1991.12.31., 29. o.--------------------------------------------------

Summary:
Egyes növények és növényi termékek védett övezeteken keresztül történő szállítása
Egyes növények és növényi termékek védett övezeteken keresztül történő szállítása
 
ÖSSZEFOGLALÓ AZ ALÁBBI DOKUMENTUMRÓL:
93/51/EGK irányelv – egyes növényeknek és növényi termékeknek védett övezeten keresztül történő szállítása, valamint az ilyen védett övezetből származó termékeknek az ilyen védett övezeten belül történő szállítása
MI AZ IRÁNYELV CÉLJA?
Az irányelv célja a növényeket vagy növényi termékeket károsító szervezeteknek az EU kijelölt védett övezeteibe* történő bevitele elleni védelmet biztosító (és jelenleg a 2000/29/EK irányelvben foglalt) növényegészségügyi szabályoknak e károsító szervezetek elterjedésének megakadályozása céljából történő kiegészítése. Ezen szervezetek közé tartoznak a rovarok, a nematodák (a nagy Nematoda törzshöz tartozó férgek, mint pl. az orsóféreg vagy fonálféreg) és a baktériumok.  Az irányelv lehetővé teszi az uniós országok számára, hogy engedélyezzék egyes növényeknek védett övezetekbe vagy azokon keresztül történő szállítását, és ne legyen szükség az érintett védett övezetre vonatkozó érvényes növényútlevélre mindaddig, amíg teljesülnek bizonyos specifikus feltételek.  
FŐBB PONTOK
Az uniós országok területük egészére vagy részére kérhetnek a károsító szervezetekkel szembeni különleges védelmet. A védett övezeteket egy bizonyos károsító szervezet viszonylatában határozzák meg.  Az általános szabályok értelmében az egyes védett övezetekre nézve káros hatással bíró szervezeteket potenciálisan hordozó növények, növényi termékek vagy egyéb áruk (pl. egyes fafajták vagy talajtípusok) esetében az illető övezetre érvényes növényútlevelet kell mellékelni az övezetbe való bevitelük vagy az övezetben történő szállításuk esetén.  Mindazonáltal, ami az övezeten kívülről származó növények, növényi termékek vagy egyéb áruk valamely védett övezeten keresztül történő szállítását illeti, a 93/51/EGK irányelv az alábbi feltételeket állapítja meg:az alkalmazott csomagolás, illetve a növényeket szállító járművek legyenek tiszták és mentesek az említett szervezetektől, valamint legyenek olyan típusúak, hogy a károsító szervezetek terjedésének veszélye ne álljon fenn;közvetlenül a becsomagolás és rakodás után a csomagolást vagy a szállító járművet le kell zárni annak biztosítása céljából, hogy az adott védett övezeten belül a károsító szervezetek terjedésének veszélye ne álljon fenn; a szállítás során pedig lezárva kell tartani;a növényi termékeket általában kereskedelmi célra használatos okmánnyal kell ellátni, amelyen fel kell tüntetni, hogy a termékek az adott védett övezeten kívülről származnak és a rendeltetési helyük az adott védett övezeten kívül található.  Ha hivatalos ellenőrzésre kerül sor, amely során megállapítják, hogy a fenti követelmények nem teljesülnek, a csomagolást leplombálják, a növényi termékeket pedig hivatalos felügyelet mellett az adott védett övezeten kívül eső helyre szállítják.  Hasonló feltételek vonatkoznak azokra a növényi termékekre, amelyek egy adott védett övezetből származnak és azon belül szállítják őket. A hivatalos vizsgálatok viszont a védett övezetek azonosításához végzendő vizsgálatok részletes szabályaiban (92/70/EGK irányelv) megállapított feltételeknek való megfelelés esetén is teljesíthetők. E részletes vizsgálatokra évente kerül sor, amelyek alkalmával mintát vesznek a növényekből, a növényi termékekből és az érintett övezet termesztőközegéből.  
MIKORTÓL HATÁLYOS AZ IRÁNYELV?
Az irányelv 1993. július 24. óta hatályos, és az uniós országokban 1993. június 1-jéig kellett jogszabállyá válnia (a 2000/29/EK tanácsi irányelv által később hatályon kívül helyezett és felváltott 91/683/EGK tanácsi irányelvben említett időpontig).
HÁTTÉR
További információk:Védett övezetek (Európai Bizottság).  
KULCSFOGALMAK
Védett övezet: az alapján kijelölt övezet, hogy fennáll annak a veszélye, hogy egy bizonyos károsító szervezet a kedvező környezeti feltételeknek köszönhetően megtelepedhet benne.
FŐ DOKUMENTUM
A Bizottság 93/51/EGK irányelve (1993. június 24.) egyes növényeknek, növényi termékeknek, illetve egyéb áruknak valamely védett övezeten keresztül történő szállítására, valamint az ilyen védett övezetből származó növényeknek, növényi termékeknek, illetve egyéb áruknak az ilyen védett övezeten belül történő mozgatására vonatkozó szabályok megállapításáról (HL L 205., 1993.8.17., 24–25. o.)
KAPCSOLÓDÓ DOKUMENTUMOK
Az Európai Parlament és a Tanács (EU) 2016/2031 rendelete (2016. október 26.) a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről (HL L 317., 2016.11.23., 4–104. o.)
A Bizottság 690/2008/EK rendelete (2008. július 4.) a Közösségben a meghatározott növény-egészségügyi kockázatoknak kitett védett övezetek elismeréséről (átdolgozott szöveg) (HL L 193., 2008.7.22., 1–6. o.)
A 690/2008/EK rendelet további módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1–112. o.)
Lásd az egységes szerkezetbe foglalt változatot.
A Bizottság 92/70/EGK irányelve (1992. július 30.) a Közösségben található védett övezetek elismeréséhez végzendő vizsgálatok részletes szabályainak meghatározásáról (HL L 250., 1992.8.29., 37–39. o.)
utolsó frissítés 28.02.2018